recursal/SuperWikiNEXT-32B huggingface dataset:
தமிழ்நாட்டில் இடதுசாரி கொள்கைகளை தீவரமாக வலியுறுத்தும் அமைப்புகளை **தமிழ்நாட்டு இடதுசாரி அமைப்புகள்** எனலாம்.

பட்டியல்
--------

* இந்திய பொதுவுடமைக் கட்சி
* மக்கள் கலை இலக்கிய கழகம் - ம.க.இ.க
* விவசாயிகள் விடுதலை முன்னணி - வி.வி.மு
* மனித உரிமைப் பாதுகாப்பு மையம் - ம.உ.பா.மை
* புரட்சிகர மாணவர் இளைஞர் முன்னணி - பு.மா.இ.மு
* புதிய ஜனநாயக தொழிலாளர் முன்னணி - பு.ஜ.தொ.மு
* இந்திய பொதுவுடமைக் கட்சி (மார்க்சியம்)
* \* இந்திய பொதுவுடைமைக் கட்சி (மா-லெ)(CPI-M.L),
* தமிழ் மாநிலக்குழு (S.O.C),
* தமிழ்நாடு மார்க்சிய லெனினியக் கட்சி (T.N.M.L.P)(இக்கட்சி(TNOC)என அழைக்கப்பட்டது),
* மார்க்சியப் பெரியாரியப் பொதுவுடைமைக் கட்சி
* தமிழ்த் தேசியப் போியக்கம்
* பெண்கள் விடுதலை முன்னணி

திராவிட இயக்கமும் இடதுசாரி அமைப்புகளும்
---------------------------------------

திராவிட இயக்கம் பல இடதுசாரிக் கொள்கைகளை ஏற்றுச் செயற்பட்டாலும், அவை பல தீவர இடதுசாரிக் பொருளாதாரக் கொள்கைகளை என்றும் முறையாக நடைமுறைப்படுத்தியது இல்லை. எடுத்துக்காட்டாக தமிழ்நாட்டில் நிலச்சீர்திருத்தம் கேரளா மேற்கு வங்காளம் போன்று தீவரமாக நடைமுறைப்படுத்தாமல் அண்மை வரை கிடப்பிலேயே கிடந்தன. இருப்பினும் இட ஒதுக்கீடு, பெண்கள் உரிமைகள், மொழி உரிமைகள், அனைவருக்கும் இலவசக் கல்வி போன்ற இடதுசாரிக் கொள்கைகளை திராவிட இயக்கம் பெரிதும் ஏற்றுக் கொண்டே உள்ளன. 

  

எனினும் அடிப்படைப் பிரச்சினைகள் பலவற்றை கவனிக்க திராவிட அரசுகள் தவறி விட்டன என்று இடதுசாரி அமைப்புகள் குற்றம் சாட்டுகின்றன. குறிப்பாக விவசாயிகள், தொழிலாளர்கள், சிறு வியாபரிகளின் நலன்களை பேணாவில்லை என்று குற்றம் சாட்டுகின்றன (ஆதாரம் தேவை). மாற்றாக சிறப்பு பொருளாதார மண்டலம் போன்ற ஏற்பாடுகளை ஏற்படுத்தி மறுகாலனித்துவத்துக்கு உதவுவதாக குற்றம் சாட்டுகின்றன. 

  

சமூக மொழி உரிமைத் தளங்களிலும் திராவிட இயக்கம் மீது பல்வேறு குறைகளைச் சுட்டிக்காட்டியுள்ளன. எடுத்துக்காட்டாக தாய்மொழிக் கல்வி முறையாக நடைமுறைப்படுத்தப்படாமை, அல்லது அனைவருக்கும் இணையான ஆங்கில வழிக் கல்வி வாய்ப்புக்கள் இல்லாமை. 

  

திராவிட கட்சி அரசியலையும் இடதுசாரி அமைப்புகள் விமர்சனம் செய்கின்றன. குறிப்பாக பலர் அடிப்படை பிரச்சினைகளை ஏதிர்நோக்கியுள்ள சமயத்தில் ஒவ்வொரு வீட்டுக்கும் தொலைக்காட்சி போன்ற populist அரசியலை விமர்சிக்கின்றன (ஆதாரம் தேவை). மேலும் உறவினருக்கு தனிச்சலுகை காட்டும் குடும்ப அரசியலையும் விமர்சிக்கின்றன (ஆதாரம் தேவை).

ஆதரவும் அதிகாரமும்
------------------

கேரளா மேற்கு வங்காளம் போலன்றி தமிழ்நாட்டில் தீவர இடதுசாரிக் கொள்கைகள் என்றும் பெரும்பான்மை அரசியல் ஆதரவும் அதிகாரமும் பெறவில்லை.

இவற்றையும் பார்க்க
------------------

மேற்கோள்கள்
-----------

வெளி இணைப்புகள்
---------------
**பழங்காலத் தமிழர் வாணிகம்** என்னும் நூல் மயிலை சீனி. வேங்கடசாமி அவர்கள் எழுதிய நூலாகும். இந்நூலை நியூ செஞ்சுரி புக் ஹவுஸ் பிரவேட் லிமிடெட் நிறுவனத்தார் 1990இல் மூன்றாம் பதிப்பாக வெளியிட்டனர்.

நூலைப் பற்றி
------------

இந்நூல் கடைச்சங்க காலத்தில் (அதாவது கி.மு.இரண்டாம் நூற்றாண்டு முதல் கி.பி.இரண்டாம் நூற்றாண்டுவரையில்) தமிழர் நடத்திய வாணிகத்தைப் பற்றிக் கூறுகிறது. அந்தக் காலத் தமிழர் இந்தியாவின் வடக்கே கங்கைக்கரை (பாடலிபுத்திரம்) முதலாகக் கிழக்குக்கரை மேற்குக்கரை நாடுகளில் நடத்திய வாணிகத்தைப் பற்றியும் தமிழகத்துக்கப்பால் கிழக்கே இலங்கை, சாவகநாடு (கிழக்கிந்தியத் தீவுகள்),மலேயா,பர்மா,முதலான கடல் கடந்த நாடுகளில் வாணிகத்தைப்பற்றியும், மேற்கே அரபு நாடுகள், எகிப்து, உரோம சாம்ராச்சியம் ஆகிய நாடுகளுடன் செய்த வாணிகத்தைப்பற்றியும் கூறுகிறது.

உள்ளடக்கம்
----------

1. சங்க கால மக்கள் வாழ்க்கை
2. பண்ட மாற்று
3. போக்குவரத்துச் சாதனங்கள்
4. தமிழ் நாட்டு வாணிகம்
5. பிறநாட்டு வாணிகம்
6. பழங்காலத் துறைமுகப்பட்டிணங்கள்
7. தமிழகத்தின் மேற்குக்கரை துறைமுகங்கள்
8. இலங்கைத் துறைமுகங்கள்
9. விளைபொருளும் உற்பத்திப் பொருளும்

குறிப்புகள்
-----------



|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**பழங்காலத் தமிழர் வாணிகம்** |
**சருகுமான்** (Mouse Deer) என்பது சிறிய, குளம்புள்ள உயிரினம் ஆகும். இவை தென், தென்கிழக்கு ஆசியாவில் உள்ள காடுகளில் காணப்படுகின்றன. இவற்றின் கிளையினம் ஒன்று மத்திய, மேற்கு ஆப்பிரிக்காவின் மழைக்காடுகளில் காணப்படுகின்றன.  இவை தனித்தோ அல்லது இணைகளாகவோ வாழ்கின்றன இவை தாவர பொருள்களான புற்களையும், இலைகளையும் உணவுவாக கொள்கின்றன. இவைற்றில் ஆசிய இனங்கள் 0.7 - 8.0 கிலோகிராமுக்கு (1.5 - 17.6 இறாத்தலுக்கு) இடைப்பட்ட எடையும் உள்ளவை இவை உலகின் மிகச்சிறிய குளம்புள்ள உயிரினமாகும்.  ஆப்பிரிக்க சருகுமான் 7-16 கிலோகிராம் (15-35 இறாத்தல்) எடையுள்ளவை பிற சருகுமான் இனத்தைவிட இவை பெரியதாகும். 

சருகுமான்கள் மிகச்சிறிய உருவம் கொண்டவை. இவற்றுக்கு கொம்புகள் இல்லை, சிறியவால் உண்டு. நிறம் சைத்தூன் பழுப்பாகவும், உடலின் மேற்புறம் மஞ்சள் தூவியது போலவும், அடிப்பகுதி வெண்மையாகவும் காணப்படும். ஆண் சருகுமானுக்கு கோரைப்பற்கள் உண்டு இவை ஒரு சோடி தந்தம் போல நீண்டு காணப்படும். இவை இலங்கை, தென்னிந்தியா, மத்தியப் பிரதேசம், ஒரிசா, பீகார் மாநில காட்டுப் பகுதிகளில் காணப்படுகின்றன.

பெயரீடு
-------

சருகுமான்களில் நான்கு இனங்களே இருப்பதாக முன்னர் அறியப்பட்டது. 2004 ஆம் ஆண்டு *T. nigricans*, *T. versicolor* என்பன முறையே நாப்பு சருகுமான் *(T. napu)*, கஞ்சில் சருகுமான் *(T. kanchil)* ஆகியவற்றிலிருந்தும், வில்லியம்சன் சருகுமான் *(T. williamsoni)* என்பது சாவகச் சருகுமான் *(T. javanicus)* இனத்திலிருந்தும் வேறு பிரிக்கப்பட்டன. 2005 ஆம் ஆண்டு இந்தியப் புள்ளிச் சருகுமான் *(M. indica)*, மஞ்சட் கோட்டுச் சருகுமான் *(M. kathygre)* என்பன இலங்கை புள்ளிச் சருகுமான் அல்லது வெண் புள்ளிச் சருகுமான் *(M. meminna)* எனப்படும் இனத்திலிருந்து பிரிக்கப்பட்டன. இதனால் இவை பத்து இனங்களாயின.

இந்திய புள்ளிச் சருகுமான்
*Tragulus* sp.
* **சருகுமான் குடும்பம்**
	+ *நீர்ச் சருகுமான்*
		- நீர்ச் சருகுமான், *Hyemoschus aquaticus*
	+ *நிலச் சருகுமான்*
		- இந்திய புள்ளிச் சருகுமான், *Moschiola indica*
		- வெண் புள்ளிச் சருகுமான், *Moschiola meminna*
		- மஞ்சட் கோட்டுச் சருகுமான், *Moschiola kathygre*
	+ *கூர்ப்பற் சருகுமான்*
		- சாவகச் சருகுமான், *Tragulus javanicus*
		- கஞ்சில் சருகுமான் , *Tragulus kanchil*
		- நாப்பு சருகுமான், *Tragulus napu*
		- பிலாண்டோ சருகுமான், *Tragulus nigricans*
		- வெள்ளிச் சருகுமான், *Tragulus versicolor*
		- வில்லியம்சன் சருகுமான், *Tragulus williamsoni*

மேற்கோள்கள்
-----------

1. 1 2 3 4  Nowak, R. M. (eds) (1999). *Walker's Mammals of the World.* 6th edition. Johns Hopkins University Press.
2. ↑  UltimateUngulate: *Hyemoschus aquaticus.* Accessed 12 October 2010.
3. ↑  Meijaard, I. and C. P. Groves (2004). *A taxonomic revision of the Tragulus mouse-deer.* Zoological Journal of the Linnean Society 140: 63–102.
4. ↑  Groves, C.; Meijaard, E. (2005). "Intraspecific variation in Moschiola, the Indian chevrotain". *The Raffles Bulletin of Zoology* **Supplement 12**: 413–421.
**பகேல்கண்ட்** அல்லது **வகேல்கண்ட்** (Bagelkhand) புவியியல் மண்டலம் என்பது மத்திய இந்தியாவின் விந்திய மலைத்தொடர்களில் அமைந்த மத்தியப் பிரதேசத்தின் வடகிழக்கு மற்றும் உத்தரப் பிரதேசத்தின் தென்கிழக்கு பகுதிகளாகும்.

புவியியல்
---------

பகேல்கண்ட் புவியியல் பகுதியில் மத்தியப் பிரதேசத்தின் ரேவா மாவட்டம், சத்னா மாவட்டம், ஷட்டோல் மாவட்டம், சித்தி மாவட்டம் மற்றும் சிங்கரௌலி மாவட்டங்களும் மற்றும் உத்தரப் பிரதேசத்தின் சித்திரக்கூட மாவட்டம் அடங்கியுள்ளது. 
பகேல்கண்ட் மண்டலம் வடக்கிலும், கிழக்கிலும் கங்கைச் சமவெளியாலும், மேற்கில் புந்தேல்கண்ட் மண்டலத்தாலும், தெற்கில் விந்திய மலைத்தொடராலும் சூழப்பட்டுள்ளது.

பகேல்கண்ட் பகுதிகளை இராஜபுத்திர சோலாங்கியின் வகேலா குல மன்னர்களால் ஆளப்பட்டதால் இப்பகுதிக்கு *வகேல்கண்ட்* அல்லது பகேல்கண்ட் எனப் பெயராயிற்று.

மத்திய பிரதேச பகேல்கண்ட் மண்டலத்தை **விந்திய மண்டலம்** என்றும் அழைப்பர்.

இதனையும் காண்க
--------------

 உத்தரப் பிரதேசத்தின் ரோகில்கண்ட், தோவாப்,அவத், புந்தேல்கண்ட், பூர்வாஞ்சல், பகேல்கண்ட் பகுதிகள்
* பூர்வாஞ்சல்
* தோவாப்
* அவத்
* புந்தேல்கண்ட்
* ரோகில்கண்ட்
* பகேல்கண்ட்
* விந்தியப் பிரதேசம்
* காந்தேஷ் பிரதேசம்

மேற்கோள்கள்
-----------

1. ↑

வெளி இணைப்புகள்
---------------

* Bagelkhand
**சீன சோவியத் எல்லை பிரச்சனை** என்பது 1969ஆம் ஆண்டு சோவியத் ஒன்றியம் மற்றும் சீனா ஆகிய நாடுகளுக்கு இடையே ஏழு மாதங்களுக்கு நடந்த அறிவிக்கப்படாத ராணுவ சண்டை ஆகும். இது சீன சோவியத் அரசியல் பிரிவை தொடர்ந்து நடைபெற்றது. மிகுந்த பிரச்சினைக்குரிய எல்லை சண்டையானது மார்ச் 1969ஆம் ஆண்டு மஞ்சூரியாவுக்கு அருகில் உசூரி ஆற்றின் சென்பாவா (தமன்ஸ்கி) தீவில் நடைபெற்றது. சண்டையின் காரணமாக உலகின் இரண்டு பெரிய பொதுவுடமைவாத நாடுகள் போரில் ஈடுபடும் நிலைக்கு வந்தன. எனினும் சண்டையானது முடிவுக்கு கொண்டு வரப்பட்டு முந்தைய எல்லை நிலைக்கு இரண்டு நாடுகளும் திரும்பின.

தூதரக நடவடிக்கைகள்
------------------

17 மார்ச் 1969ஆம் ஆண்டு வார்சா உடன்பாட்டு நாடுகளின் அவசர சந்திப்பு நடைபெற்றது. சீனாவுக்கு கண்டனம் தெரிவிக்க சோவியத் தீர்மானம் கொண்டு வந்தது. எனினும் ருமேனியா, இந்தியா, ஸ்பெயின், சுவிட்சர்லாந்து மற்றும் ஆஸ்திரிய பொதுவுடைமைக் கட்சிகள் சீனாவுக்கு ஆதரவு தெரிவித்தன. சோவியத் ஒன்றியம் தான் சீனாவைத் தாக்கியது, சீனா சோவியத் ஒன்றியத்தைத் தாக்கவில்லை என்ற சீன நிலைப்பாட்டை ஆதரித்தன.

1 ஆகஸ்டு 1969 அன்று அமெரிக்க அதிபர் நிக்சன் பாகிஸ்தானுக்கு சென்றார். பாகிஸ்தான் சீனாவின் நெருங்கிய கூட்டாளி நாடு ஆகும். இரு நாடுகளுமே இந்தியாவுக்கு எதிரானவை ஆகும். அவர் தளபதி யாக்யா கானிடம் மாவோவுக்கு தன் செய்தியை தெரிவிக்குமாறு கூறினார். அது, குறிப்பாக சோவியத் ஒன்றியத்துடனான பிரச்சினை காரணமாக சீனாவுடன் அமெரிக்கா உறைவை புதுப்பிக்க விரும்புவதாகும்.

ஹோ சி மின் இறுதிச் சடங்கு
-------------------------

ஹோ சி மினின் இறுதிச் சடங்கில் பங்கேற்ற சோவியத் தலைவர் கோசைகின் மாஸ்கோவுக்குத் திரும்ப சீனா வான்வெளியில் பறக்க சீனா அனுமதி மறுத்தது. இதன் காரணமாக எரிபொருள் நிரப்ப கொல்கத்தாவில் இறங்க சோவியத் விமானம் கட்டாயப்படுத்தப்பட்டது. இந்தியாவில், சீனர்கள் சோவியத்துடன் அமைதி பற்றி பேச விரும்புவதாக இந்திய அரசு சோவியத் தலைவரிடம் பேசியது. இதன் காரணமாக கோசைகின் பெய்ஜிங்குக்கு பறந்தார்.

உசாத்துணை
---------

1. ↑  Lüthi 2012, ப. 384.
2. 1 2  Lüthi 2012, ப. 391.
குடியரசில் ஒரு ஆரம்பப் பள்ளி
ஜப்பானில் உள்ள ஒரு தொடக்கப் பள்ளி வகுப்பறை நிகழ்வு**தொடக்கப்பள்ளி அல்லது ஆரம்பப் பள்ளி** (primary school) என்பது 2.5 முதல் 10 வயது வரையிலான குழந்தைகளின் ஆரம்பக் கல்விக்கான பள்ளியாகும். ஆரம்பப் பள்ளிக் கல்வியானது மழலைக் கலவிக்கு பிந்தையதும் மேல்நிலைப் பள்ளிக்கு முந்தையதுமாகும். அயர்லாந்து, இந்தியா, இலண்டன்,  ஆத்திரேலியா,  நியூசிலாந்து,  திரினிடாட் மற்றும் டொபாகோ, ஜமைக்கா மற்றும் தென் ஆப்பிரிக்காவில் இது ஆரம்பப் பள்ளி என்றும் வட அமெரிக்கா மற்றும் பிலிப்பைன்சில் **தரப் பள்ளி** என்றும் அழைக்கப்படுகிறது.

கல்வியின் சர்வதேச தர வகைப்பாடானது ஆரம்பக்கல்வியானது வாசிப்பு, எழுதுதல் மற்றும் கணிதம் ஆகியவற்றில் அடிப்படைத் திறன்களை வழங்குவதற்கும் கற்றலுக்கான உறுதியான அடித்தளத்தை நிறுவுவதற்கும் வடிவமைக்கப்பட்டுள்ளதாகக் கருதுகிறது. இது *ISCED* நிலை 1 : ஆரம்பக் கல்வி அல்லது அடிப்படைக் கல்வியின் முதல் நிலையாகும்.

விளக்கம்
--------

உலகின் பெரும்பாலான பகுதிகளில், ஆரம்பக் கல்வியானது கட்டாயக் கல்வியின் முதல் கட்டமாகும்,பொதுவாகக் கட்டணம் இல்லாமல் வழங்க்கப்படுகிறது, ஆனால் தனியார் பள்ளிகளில் கட்டணத்துடனும் வழங்கப்படுகிறது.**தரப் பள்ளி** என்ற சொல் சில நேரங்களில் அமெரிக்காவில் பயன்படுத்தப்படுகிறது, இருப்பினும் **தொடக்கப் பள்ளி** என்பது தொடக்கக் கல்வி மற்றும் இடைநிலைக் கல்வி ஆகிய இரண்டும் முதல் எட்டு தரங்களைக் குறிக்கலாம்.

மேலும் பார்க்க
--------------

* பள்ளிக்கூடம்
* திண்ணைப் பள்ளிக்கூடம்

மேற்கோள்கள்
-----------

1. ↑  to-8-years "elementary education (4 to 8 years)" Check `|url=` value (உதவி). *Cambridgeshire County Council* (ஆங்கிலம்). 2021-02-21 அன்று பார்க்கப்பட்டது.
[*தொடர்பிழந்த இணைப்பு*]
2. ↑  Technology, Elcom. "Education system overview". *www.studyinaustralia.gov.au* (ஆங்கிலம்). 2021-02-21 அன்று பார்க்கப்பட்டது.
3. ↑  "Changes to schools and the network: Options for managing changes in growth". *www.education.govt.nz* (ஆங்கிலம்). 2023-05-25 அன்று பார்க்கப்பட்டது.
4. ↑  Annex III in the ISCED 2011 English.pdf பரணிடப்பட்டது 25 திசம்பர் 2018 at the வந்தவழி இயந்திரம் Navigate to International Standard Classification of Education (ISCED)
5. ↑  "Definition of GRADE SCHOOL". *www.merriam-webster.com*.
6. ↑  "Definition of ELEMENTARY SCHOOL". *www.merriam-webster.com*.
7. ↑  "American Heritage Dictionary Entry". Ahdictionary.com. 2022-02-12 அன்று பார்க்கப்பட்டது.

வெளி இணைப்புகள்
---------------

* National Center for Education Statistics (NCES) (United States)
* Elementary Schools with Education and Crime Statistics (United States)
Samayapuram Mariyamman Temple Entrance-1.jpg
திருச்சிராப்பள்ளி அருகிலுள்ள சமயபுரம் மாரியம்மன் கோவிலில் பூஜை விழா அல்லது மலர் அணிவிக்கும் விழா (பூச்சொரியல் என்று அறியப்படுகிறது) என்பது ஒரு முக்கியமான திருவிழா ஆகும். இந்த திருவிழா பொதுவாக மாசி மாதத்தில் நடக்கிறது. இந்த திருவிழாவின் போது பக்தர்கள் இக்கோவிலிலுள்ள மாரியம்மன் சிலை மீது மலர்களை தெளிக்கிறார்கள். இந்த காலத்தில், தெய்வம் தனது பக்தர்களின் நலனுக்காக 28 நாட்களுக்கு பச்சை பட்டினி விரதம் இருப்பதாக நம்பப்படுகிறது. இதன் விளைவாக, கோவிலில் உணவு சடங்கு செய்வது நடைபெறாது.

திருவிழா நிகழ்ச்சிகள்
---------------------

வீடுகளில் காப்புக்கட்டப்படுகிறது. பெண்கள் வீதிகளை அடைத்துக் கோலமிடுகிறார்கள். உற்றார் உறவினர்கள் எல்லாம் திருவிழாவினைக் காண ஊர் விட்டு ஊர் செல்கிறார்கள். பூச்சொரிதல் விழாக்காலங்களில் ஆயிரக்கணக்கான பக்தர்கள் கோவிலில் கூடுவர். நிறைய மணமுள்ள மலர்களைக் கொணர்ந்து மூலவரான பெண் தெய்வங்கள் மேல் சொரிந்து வணங்குவர்.

விரதமிருந்து வழிபடுதல், சக்திக்கரகம் அழைத்தல், முளைப்பாரி ஊர்வலம், பால்குட ஊர்வலம், தீச்சட்டி ஏந்துதல், தீ மிதித்தல், அலகு குத்துதல் போன்ற நேர்த்திக்கடன்களும் இங்கு நிறைவேற்றப்படுகின்றன. கோவில்களில் தேரோட்டம், பூம்பல்லாக்கு, தெப்பம் போன்ற நிகழ்வுகளும் நடைபெறுகின்றன. தண்ணீர்ப்பந்தல்கள் மற்றும் அன்னதானம் எல்லாம் உண்டு.

மேற்கோள்கள்
-----------

* "Festivals of Samayapuram Mariamman Temple". Samayapuram Mariamman Temple. 2016-03-10 அன்று மூலம் பரணிடப்பட்டது. 2017-06-26 அன்று பார்க்கப்பட்டது.
**திருக்கோவையார்** திருவாதவூரார் என்னும் மாணிக்கவாசகரால் இயற்றப்பட்டது. இது பன்னிரண்டு சைவத் திருமுறைகளில் எட்டாவது திருமுறையாகும். இதைத் *திருச்சிற்றம்பலக்கோவையார்* என்றும் அழைப்பர். இந்நூலுக்குப் பெயர் திருக்கோவை என்பது இறைவணக்கத்தில், *நண்ணியசீர்த் தேனூறு செஞ்சொல் "திருக்கோவை" என்கின்ற நானூறும் என்மனத்தே நல்கு* என்பதால் விளங்கும்.

இந்நூல் 400 பாடல்களை உடையது. இந்நூலை ஆரணம் (வேதம்) என்பர் சைவ சமய சாதகர்கள். இஃது இயற்கைப் புணர்ச்சி முதலாகப் பரத்தையிற் பிரிவு ஈறாக 25 அதிகாரங்களை உடையது. இந்நூல் *பேரின்ப நூல்* ஆகும். மேலோட்டமாகக் காணும்பொழுது அகத்திணை நூல் போல் காட்சி தருகிறது. அன்பே சிவமாகவும், அருளே காரணமாகவும், சுத்த அவத்தையே நிலமாகவும், நாயகி பரம்பொருளாகவும், நாயகன் ஆன்மாவாகவும், தோழி திருவருளாகவும், தோழன் ஆன்மபோதமாகவும், நற்றாய் (அம்மை)பரையாகவும், சித்திரிக்கப் பட்டுள்ளனர்.

திருக்கோவையாரின் சிறப்பை உணர்த்தும் உசாத்துணைகள்
------------------------------------------------

*தேவர் குறளும் திருநான் மறைமுடிவும்*  

*மூவர் தமிழும் முனிமொழியும் - கோவை*  

*திருவா சகமும் திருமூலர் சொல்லும்*  

*ஒருவா சகமென் றுணர்.*

திருக்குறள், நால்வேத முடிவு, அப்பர், சம்பந்தர், சுந்தரர் ஆகிய மூவர் தேவாரமும் (மூவர் தமிழும்), முனிவர்கள் மொழியும், திருக்கோவையாரும், திருவாசகமும், திருமந்திரமும் ஒரு வாசகமே (உணர்த்தும் உண்மைப் பொருள் ஒன்றே).

*ஆய்ந்த கலித்துறை தான் நானூறு அகப்பொருண் மேல்,*  

*வாய்ந்த நற்கோவையாம்* - வச்சநந்திமாலை.

அஃதாவது, நானூறு அகப்பொருள் பாடல்களைக் கொண்டது நல்ல திருக்கோவையாம் என்கிறது வெண்பாப்பாட்டியல் எனப்படும் ‌வச்சநந்திமாலை.

உசாத்துணை
---------

* தஞ்சை சரசுவதி மகால் 44-ஆம் எண் வெளியீடு.

வெளியிணைப்புகள்
---------------

திருக்கோவையார் நூல்
நூலகவியலில் **தொடர்** (series, serial) என்பது வரிசையாக தொடர்ச்சியாக வெளிவரும், பொதுவாக இலக்கமிடப்பட்ட படைப்புக்களைக் குறிக்கும். பொதுவாக அதன் இறுதி முன்கூட்டி முடிவுசெய்யப்படுவதில்லை. தொடர்கள் பல வகையான ஊடக வடிவங்களில் வெளிவருகின்றன. இதழ், ஆய்விதழ், நாளிதழ், ஆண்டு அறிக்கை, விபரத் திரட்டி, சிறப்பு வெளியீடுகள், பல்லூடகத் தொடர்கள் எனப் பல்வகைப்பட்டவை தொடர்கள் உள்ளன.

மேலாண்மை
--------

தொடர்களை மேலாண்மை செய்வது நூலகவியலில் சவால் மிக்க ஒன்றாகக் கருதப்படுகின்றது. தொடர்களில் வெளியீட்டு ஒழுங்கு முறையற்றதாக இருக்கும். அவற்றின் தற்போதைய நிலை, எதிர்காலம் கேள்விக்குரிய ஒன்றாகும். அவற்றின் தலைப்பு, உள்ளடக்கம், ஊடகம் மாற்றப்படலாம். அவற்றின் காப்புரிமைகளும் கூடிய சிக்கல்கள் வாந்த ஒன்றாகும். இது போன்ற காரணங்களால் தொடர்களை மேலாண்மை செய்வது நூலகவியில் ஒரு சிறப்புச் செயற்பாடு ஆகும்.

துறை
----

இந்தத் துறையில் சிறப்புச் தேர்வு பெற்றவரை இதழ்கள் நூலகவியலாளர் அல்லது தொடர்கள் நூலகவியலாளர் என்பர். North American Serials Interest Group, Inc. இத் துறை சார்ந்தவர்களின் விடயங்களில் சிறப்பு அக்கறை கொண்ட ஒரு நிறுவனம் ஆகும்.

மேற்கோள்கள்
-----------

1. ↑  Chiou-Sen Dora Chen (1995). "Serials Management - A Practical Guide". American Library Association. 3 பெப்ரவரி 2017 அன்று பார்க்கப்பட்டது.
**உழைப்பாளர் சிலை** (Triumph of Labour) மே தின நினைவாகவும் உழைப்பாளர்களைப் போற்றும் விதத்திலும் சென்னையில் எழுப்பப்பட்ட சிலையாகும். மெரீனா கடற்கரையின் வடக்கே அண்ணா சதுக்கத்தில் அமையப்பெற்றுள்ள இந்தச் சிலை, சென்னையின் முக்கிய அடையாளமாகத் திகழ்கின்றது. மெரினா கடற்கரையில் அமைக்கப்பட்ட சிலைகளில் இது மிகவும் பழமையானது. மே நாள் கொண்டாட்டங்கள் நடைபெறும் முக்கிய நிகழ்விடமாகவும் உள்ளது.

வரலாறு
------

1923 ஆம் வருடம் மே மாதம் தொழிலாளர் சங்கத் தலைவரான சிங்காரவேலர், மெரீனா கடற்கரையில் தொழிலாளர் உரிமைகளின் ஒப்புதலுக்காக உறுதி மொழி எடுத்துக்கொண்டார். இதுவே இந்தியாவில் மே தினத்தையொட்டி நடைபெற்ற முதல் கூட்டமாகும்.

வரலாற்றுச் சிறப்பு மிக்க இந்த நிகழ்வின் நினைவாகவும், கடற்கரையை அழகு படுத்தும் நோக்கிலும் அப்போதைய முதலமைச்சர் காமராஜர் ஒரு சிலையை எழுப்ப உத்தரவிட்டார். இதன் பேரில் அரசு கவின்கலைக் கல்லூரி முதல்வர் தேவி பிரசாத் ராய் சௌத்தரி, நான்கு தொழிலாளர்கள் கடின உழைப்பில் ஈடுப்பட்டிருக்கும் வடிவில் கல்லில் சிலையைச் செதுக்கினார். கல்லூரிக் காவலாளி ஸ்ரீனிவாசன் மற்றும் மாணவர் ராமு மாதிரியாக இருந்தனர்.

1959 ஆம் வருடம் ஜனவரி 25 அன்று ஆளுநர் விஷ்ணுராம் மேதியால் திறந்து வைக்கப்பட்டது.

மேற்கோள்கள்
-----------

1. ↑  Srikanth, R. (30 October 2011). "A stroll could be a learning experience too". *The Hindu* (Chennai: The Hindu).. பார்த்த நாள்: 1 February 2012.
2. 1 2  Krishnan, Ananth (2 May 2008). "Even after 85 years, the demands remain the same". *The Hindu* (Chennai: The Hindu). Archived from the original on 5 மே 2008.. பார்த்த நாள்: 1 Feb 2012.
3. ↑  AKILA KANNADASAN (August 25, 2013). "Work of Labour". *The Hindu*.. பார்த்த நாள்: August 29, 2013.

விக்கிமீடியா பொதுவகத்தில்,  
 ***உழைப்பாளர் சிலை***   
என்பதின் ஊடகங்கள் உள்ளன. 

﻿

* சென்னை வலைவாசல்
கானெக்டிக்கட்டிலுள்ள அத்திலாந்திக்கரை உவர்ச் சதுப்புநிலம்.
புரூக்லினில் உள்ள கடற் பூங்காவிலுள்ள உவர்ச் சதுப்பு நிலம்.
**உவர்ச் சதுப்புநிலம்** என்பது நிலத்துக்கும், உவர் நீருக்கும் இடையில் அமைந்துள்ள மாறுநிலை, அலையிடைச் சதுப்புநில வகையாகும். இதில் பெருமளவு, உவர்நீரைத் தாக்குப்பிடிக்கக் கூடிய தாவரங்கள் காணப்படுகின்றன. உவர்ச் சதுப்புநிலங்கள், பிற ஈரநிலங்களுடன் சேர்த்துப் பயனற்ற நிலங்களாகக் கருதப்பட்டு வந்தன. ஆனால், இன்று இவ்வகை நிலங்கள், வெப்பவலயக் காடுகளுடன் போட்டியிடக் கூடிய அளவு உயிரியல் உற்பத்தித்திறன் கொண்டவை என்பது அறிந்ததே. அன்றாட கடல்மட்ட ஏற்ற இறக்கங்கள் சத்துப் பொருட்களைக் கொண்டுவருதல், உவர்நீரில் இடம்பெறும் இயல்பான வேதியியல் செயற்பாடுகள், வந்துசேரும் சத்துப் பொருட்கள் தாவர வேர்களில் படிதல், நிழலில்லாத ஆழமற்ற நீரில் பாசிக்கள் வளர்தல் என்பன இதற்கான காரணங்களிற் சிலவாகும். வட அமெரிக்கக் குடாக் கரைகளில் உள்ளதுபோல், உவர்ச் சதுப்புநிலங்கள் தீவிர காலநிலைகளிலிருந்து பாதுகாப்பு வழங்குகின்றன. கடந்தகாலத்தில் பெருமளவு உவர்ச் சதுப்பு நிலங்கள், வேளாண்மைத் தேவைகளுக்காகவும் நகர மேம்பாட்டுக்காகவும் மீட்கப்பட்டன. ஆனால் தற்காலத்தில் ஐக்கிய அமெரிக்கா, ஐரோப்பா போன்ற இடங்களில் இந்நிலப் பகுதிகள் சட்டங்கள் மூலம் பாதுகாக்கப்பட்டு உள்ளன.

மேற்கோள்கள்
-----------
**மேலகடையநல்லூர் கரிய மாணிக்க பெருமாள் கோயில்** தமிழ்நாட்டில் திருநெல்வேலி மாவட்டம், மேலகடையநல்லூர் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பதினைந்தாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் கரியமாணிக்கப்பெருமாள், ஸ்ரீதேவி-பூதேவி சன்னதிகளும், சக்கரத்தாழ்வார், ஆஞ்சநேயர், கருடாழ்வார், விஸ்வத்சேனர், மகாலெட்சுமி, ஆண்டாள் தாயார் உபசன்னதிகளும் உள்ளன. இங்குக் கோயில் தேர் உள்ளது. இக்கோயிலில் மூன்று நிலை கொண்ட ராஜகோபுரம் உட்பட மொத்தம் மூன்று கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. மரபு சாராத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி இரண்டு காலப் பூசைகள் நடக்கின்றன. சித்திரை மாதம் சித்திரைதிருவிழா முக்கிய திருவிழாவாக நடைபெறுகிறது. சித்திரை மாதம் 10 வது நாள் தேரோட்டம் தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**எப்பிடாம்னஸ்** அல்லது **எபிடம்னஸ்** (*Epidamnos* அல்லது *Epidamnus*, கிரேக்கம்: Ἐπίδαμνος ),  ( Albanian ) பின்னர் ரோமன் **டைராச்சியம்** (Δυρράχιον)    ( Albanian ) (நவீன Durrës, அல்பேனியா ), என்பது கிமு 627 இல் நிறுவப்பட்ட பண்டைய கிரேக்க  நகரமாகும்.  இது கொரிந்து மற்றும் கோர்சிரா (நவீன கோர்ஃபு ) குடியேற்றவாசிகளால் இல்லியாவில் நிறுவப்பட்டது.  அரிசுடாட்டிலின் *பாலிட்டிக்சில்* பல முறை எப்பிடாம்னசின் அரசாங்கத்தை எடுத்துக்காட்டுகிறது, இதை சிலவர் ஆட்சி ஒன்று நிர்வகித்து வந்தது. பின்னர் உள்நாட்டு மோதல்கள் ஏற்பட்டு சனநாயக அரசாங்கம் ஏற்பட்டது. இதனால் வர்த்தகர்களும் கைவினைஞர்களும் அதிகாரத்தில் இருந்து விலக்கப்பட்டனர். மேலும் சிலவர் ஆட்சியின் ஆதரவாளர்களான பிரபுக்கள் நாடுகடத்தப்பட்டனர். அவர்கள் கார்சோராவிடம் முறையிட்டனர், அதே நேரத்தில் சனநாயகவாதிகள் கொரிந்தின் உதவியை நாடினர். இது கார்சோவாவுக்கும் கொரிந்துக்கும் இடையிலான போர் ஏற்படக் காரணமாயிற்று. இப்போர் பெலோபொன்னேசியப் போருக்கான ஒரு காரணமாக துசிடிடீஸ் விவரித்துள்ளார். கிமு நான்காம் நூற்றாண்டில் நகர அரசு சசாண்டர் மற்றும் பைரஸ் இராச்சியங்களின் ஒரு பகுதியாக ஆனது. பின்னர் எப்பிடாம்னஸ் **அருகாமை எப்பிடாம்னியா** என்று அழைக்கப்பட்டது.

குறிப்புகள்
-----------

1. ↑  Strabo *Geography* vi.316
2. ↑  Evagrius Scholasticus, Ecclesiastical History, 3.29.1
3. ↑  Procopius, History of the Wars, 3.11.1
4. ↑  Suda, delta, 1585
[*தொடர்பிழந்த இணைப்பு*]
5. ↑  Wilkes, J. J. *The Illyrians*, 1992, ISBN 0-631-19807-5, page 96, "From Bouthoe to Epidamnus, a Greek city..."
6. ↑  Mogens Herman Hansen, *An Inventory of Archaic and Classical Poleis: An Investigation Conducted by The Copenhagen Polis Centre for the Danish National Research Foundation*, 2005, page 330: "Epidamnos was founded in either 627 or 625 (Hieron. Chron.)"
7. ↑  Rhodes, P.J. *A History of the Classical Greek World 478-323 BC*. 2nd edition. Chichester: Wiley-Blackwell, 2010, p. 88.
8. ↑  James Augustus St. John, *The History of the Manners and Customs of Ancient Greece*, 1842, Volume 3, page 275 (reprint 2003, ISBN 1-4021-5441-0)
பொருளாதாரம் எவ்வாறு வளர்கிறது, ஏன் இது சிதைகிறது (2010) என்பது பீட்டர் ஸ்கிஃப் மற்றும் ஆண்ட்ரூ ஸ்கிஃப் ஆகியோரால் பல்வேறு பொருளாதார தலைப்புகளில் வெளிப்படையான விவாதமாகும். பணவீக்கம், பற்றாக்குறை செலவினம், மத்திய வங்கி, சர்வதேச வர்த்தகம் மற்றும் கடன் சரிவு போன்றவற்றை இந் நூல் ஆராய்கின்றது.  "பொருளாதாரம் பற்றிய உள்ளுணர்வு கருத்துக்களை ஒரு ஈடுபாடு, கற்பனை மூலம் கதையுடனான கார்ட்டூன்களால் நிறைந்த கதையாக விளக்குவதாக. "வாஷிங்டன் டைம்ஸ் பத்திாிக்கையில் குறிப்பிடப்பட்டுள்ளது இப் புத்தகத்தின் சிறப்பு.

விருது
------

The book was a 2010 winner of the getAbstract International Book Award, and a *New York Times* best-seller.

முந்தைய புத்தகம்
----------------

The book was based on an earlier "economic comic book" by the authors' father Irwin Schiff, titled *How an Economy Grows and Why it Doesn't*.

குறிப்புகள்
-----------

1. ↑  Lott, Roger (2010-06-30). "BOOK REVIEW: 'How an Economy Grows and Why It Crashes'". Washington Times. 2013-08-18 அன்று பார்க்கப்பட்டது.
2. ↑  "getAbstract". getAbstract. 2013-08-18 அன்று பார்க்கப்பட்டது.
3. ↑  Dixler, Elsa. "Best Sellers - The New York Times". Nytimes.com. 2013-08-18 அன்று பார்க்கப்பட்டது.

வெளி  இணைப்புகள்
----------------

* Animated video introduction to *How an Economy Grows and Why it Crashes*
**எப்பெசுடசு** (/hɪˈfεstəs/) என்பவர் கிரேக்கத் தொன்மவியலில் கூறப்படும் ஒரு கடவுள் ஆவார். இவர் பன்னிரு ஒலிம்பியர்களுள் ஒருவரும் சியுசு மற்றும் எராவின் மகனும் ஆவார். இவர் கொல்லர்கள், கைவினைஞர்கள், சிற்பிகள் ஆகியோரின் கடவுளாகவும் உலோகங்கள், உலோகவியல், நெருப்பு மற்றும் எரிமலைகள் ஆகியவற்றின் கடவுளாகவும் திகழ்கிறார்.. இவருக்கு இணையான ரோமக் கடவுள் வல்கன் ஆவார்.

இவர் ஒலிம்பசுவில் உள்ள அனைத்துக் கடவுள்களுக்கும் ஆயுதங்களைத் தயாரித்துத் தருகிறார். எப்பெசுடசு தொழில் கடவுளாக இருப்பதால் ஏதென்சு போன்ற தொழில்நகரங்களில் வாழும் கிரேக்க மக்கள் அவரை வழிப்பட்டு வந்தனர்.

தொன்மவியல்
----------

ஒலிம்பசு மலைச்சிகரத்தில் எப்பிசுடசுவிற்குத் தனியாக அரண்மனையும் தொழிற்சாலையும் இருந்தது. இவர் கிரேக்கக் கடவுள்களுக்குப் பல வலிமையான ஆயுதங்களைச் செய்து கொடுத்திருக்கிறார். இவர் எர்மீசுவின் பெடாசோசு(இறகுள்ள தலைக்கவசம்), தலாரியா(இறகுள்ள காலணி), ஏகிசு(மார்புக்கவசம்), அப்ரோடிட்டின் இடைக்கச்சை, ஈலியோசின் தேர் ஆகியவற்றைச் செய்திருக்கிறார்.
எப்பெசுடசு ஆட்டோமெடான் எனப்படும் தானியங்கி உலோகங்களைத் தனக்கு வேலை செய்ய உருவாக்கினார். திறமையுள்ள கொல்லனாக இருந்த எப்பெசுடசு ஒலிம்பிய மலைச்சிகரத்தில் உள்ள அனைத்து அரியாசனங்களையும் செய்தவர் ஆவார்.

மனைவி மற்றும் குழந்தைகள்
------------------------

அப்ரோடிட் மிகவும் அழகாக இருந்ததால் அவரை அடைய கடவுள்களுக்குள் போர் நிகழுமோ என்று பயந்த சியுசு அவரை அழகற்ற எப்பெசுடசிற்கு கட்டாயமாகத் திருமணம் செய்து வைத்தார். இதனால் மகிழ்ந்த எப்பெசுடசு அப்ரோடிட்டிற்குப் பல நகைகளைச் செய்து கொடுத்தார். ஆனால் அப்ரோடிட்டோ அவரை ஏமாற்றிவிட்டுப் பல ஆண் கடவுள்களுடன் உறவாடினார். மேலும் அவர் இறுதிவரை எப்பெசுடசுவுடன் உறவாடவில்லை. இதனால் விரக்தியடைந்த எப்பெசுடசு அவரை விட்டு பிரிந்தார். பிறகு அவர் சியுசு மற்றும் யுரோனிமின் மகளும் கிரேசுகளில் ஒருவருமான அக்லேயாவை மணந்துகொண்டார். இவர்களுக்கு இயுக்லியா, இயுபிமி, ஃபிலோப்ரோசைன் மற்றும் இயுதெனியா ஆகியோர் பிறந்தனர்.

எப்பெசுடசு மற்றும் ஏதெனா
------------------------

எப்பெசுடசு மற்றும் ஏதெனா
ஒருநாள் ஆயுதம் செய்து தருமாறு கேட்பற்காக கடவுள் ஏதெனா எப்பெசுடசுவின் தொழிற்சாலைக்கு வந்தார். அப்போது அவரது அழகில் மயங்கிய எப்பெசுடசு அவருடன் உறவாட முயன்றான். தன் கன்னித்தன்மையை காப்பாற்றிக்கொள்ள ஏதெனா தப்பித்துச் சென்றார். ஆனால் எப்பெசுடசு அவரைப் பின்தொடர்ந்தான். அப்போது எப்பெசுடசுவிற்கு வந்த விந்துத் திரவம் ஏதெனாவின் தொடையில் பட்டுவிட்டது. இதனால் பயந்த ஏதெனா அந்தத் திரவத்தை ஒரு கம்பளித் துணியால் துடைத்து பூமியில் வீசினார். அது பூமி கடவுள் கையா மீது பட்டதால் அவர் கர்ப்பமானார். இதன் மூலம் எரிச்தோனியசு பிறந்தான். இவனே பிற்காலத்தில் ஏதென்சின் அரசன் ஆனான்.

மேற்கோள்கள்
-----------

1. ↑  Walter Burkert, *Greek Religion* 1985: III.2.ii; see coverage of Lemnos-based traditions and legends at Mythic Lemnos.

| * பா
* உ
* தொ
கிரேக்கத் தொன்மவியல் |
| --- |
| 
* Primordial deities
* டைட்டன்
* Aquatic deities
* Chthonic deities
* Mycenaean deities

 |
| 

|  |
| --- |
| பன்னிரு ஒலிம்பியர்கள் |
| 
* அப்ரோடிட்
* அப்பல்லோ
* எரெசு
* ஆர்ட்டெமிசு
* ஏதெனா
* டிமிடர்
* டயோனிசசு
* எப்பெசுடசு
* எரா
* எர்மெசு
* எசிடியா
* பொசைடன்
* சியுசு

 |

 |
**சீத்தாராம் யெச்சூரி** ஆங்கில மொழி: *Sitaram Yechury* (பிறப்பு ஆகஸ்டு‍ 12, 1952) இந்திய அரசியல்வாதி. இந்திய கம்யூனிஸ்ட் கட்சி (மார்க்சிஸ்ட்) இன் பொதுச் செயலாளர்  மற்றும் நாடாளுமன்ற குழுவின் தலைவரும் ஆவார்.

அரசியல் வாழ்க்கை
----------------

1974 ஆம் ஆண்டு‍ இந்திய மாணவர் சங்கத்தி்ல் உறுப்பினராக சேர்ந்தார். ஒரு‍ சில வருடங்களுக்குப் பின் இந்திய கம்யூனிஸ்ட் கட்சி (மார்க்சிஸ்ட்) இல் இணைந்தார். 1975 இல் ஜவகர்லால் நேரு பல்கலைக்கழகத்தில் முதுகலை பட்டப் படிப்பை பொருளியல் துறையில் பெற்றார்.

**நூல்கள்**

யச்சரி பின்வரும் புத்தகங்களை எழுதினார்:

இந்த இந்து ராஷ்ட்ரா என்ன ஆகிறது?: கோல்வால்கரின் பாசிஸ்டிக் சித்தாந்தம் மற்றும் குங்குமப்பூ பிரிகேட்ஸ் பயிற்சி (முன்னணி வெளியீடுகள், ஹைதராபாத், 1993)

போலி இந்து மதம் அம்பலம்: குங்குமப்பூ பிரிகேட்ஸ் தொன்மங்கள் மற்றும் ரியாலிட்டி (இந்திய கம்யூனிஸ்ட் கட்சி (மார்க்சிஸ்ட்), புது தில்லி, 1993)

இன்று இந்திய அரசியல் சாதி மற்றும் வகுப்பு (பிரஜாசக்தி புத்தக ஹவுஸ், ஹைதராபாத், 1997)

எண்ணெய் பூல் பற்றாக்குறை அல்லது ஏமாற்றத்தின் செஸ்பூல் (இந்திய கம்யூனிஸ்ட் கட்சி (மார்க்சிஸ்ட்), புது தில்லி, 1997)

மாறும் உலகில் சோசலிசம் (பிரஜாசக்தி புத்தகம், ஹைதராபாத், 2008)

இடது கை இயக்கம்: கான்கிரீட் நிபந்தனைகளின் கான்கிரீட் பகுப்பாய்வு (பிரஜாசக்தி புக் ஹவுஸ், ஹைதராபாத், 2012)

மோடி அரசு: கம்யூனிசத்தின் புதிய சர்ச்சை (பிரஜாசக்தி புத்தகம், ஹைதராபாத், 2014)

கம்யூனலிசம் எதிராக மதச்சார்பின்மை

க்ரினா கி ராஜ்னிட்டி (வாணி பிரகாசன், புது தில்லி, 2006) (இந்தி மொழியில்)

யச்சரி பின்வரும் புத்தகங்களை திருத்தியுள்ளார்:

மக்கள் போராட்டத்தின் சுதந்திர தினம் (இந்திய கம்யூனிஸ்ட் கட்சி (மார்க்சிஸ்ட்), புது தில்லி, 2008)

பெரிய எழுச்சி ஒரு இடது மதிப்பீடு (இந்திய கம்யூனிஸ்ட் கட்சி (மார்க்சிஸ்ட்), புது தில்லி)

ஆதாரங்கள்
---------

1. ↑
2. ↑
**சீந்தில்** (*Tinospora cordifolia*) என்பது மரங்களில் தொற்றிப் படரும் ஒரு மூலிகைத் தாவரமாகும். தண்டின் மேல் பகுதியில் தடித்த தோல் மூடி இருக்கும். தோலுக்கு மேல் மெல்லிய காகிதம் போன்ற படலம் மூடியிருக்கும். இலைகள் இதய வடிவில் இருக்கும். இவை மரங்களின் மேல் ஏறி படரும். கொடியை அறுத்து விட்டாலும் உலர்ந்து போகாது. காற்றிலுள்ள நீரை உறிஞ்சி வாழும் திறனுடையது. அறுபட்ட இடத்திலிருந்து மெல்லிய கம்பி போன்ற கொடிகளை கீழ் நோக்கி வளர விட்டு பூமியில் வேரூன்றி கொண்டு பூமியிலிருந்து நீரை உறிஞ்சி வாழ ஆரம்பிக்கும்.

பெயர்கள்
--------

சீந்திலுக்கு **அமிர்தவல்லி**, **சோமவல்லி**, **அமிர்தை**, **குண்டலி**, **அமிர்தக்கொடி** போன்ற பல பெயர்கள் உண்டு. ‘வல்லி’ என்றால் ‘கொடி’ என்ற பொருளில், கொடி வகையான சீந்திலுக்கு அமிர்த‘வல்லி’ எனும் பெயரும், அமிர்தம் என்றால் ‘அழியாத தன்மையைக் கொடுக்கும்’ என்ற பொருளில் ‘அமிர்தை’ எனும் பெயர் இதற்கு ஏற்பட்டிருக்கிறது. இதில் பொற்சீந்தில் எனும் இனமும் உண்டு.

பயன்கள்
-------

சித்த மருத்துவத்தில் சீந்தில் கொடியை கற்ப மருத்துவ குணம் (கற்ப மருந்து என்பது மனிதன் நீண்ட நாள் உயிர் வாழ உதவுவது என்பது பொருள்) கொண்டதாக கூறப்பட்டுள்ளது. கிராமங்களில் குழந்தைகளுக்கு சளி பிடிக்காமல் இருக்க கொடியின் சிறு துண்டை எண்ணெயில் பொரித்து ஆற வைத்து தலைக்குத் தேய்த்து குளிப்பாட்டுவது வழக்கம். பெரியவர்களூக்கும் சளிக்கு சீந்தில் கொடியிலிருந்து மருந்து தயாரிக்கலாம். முற்றிய சீந்தில் கொடியிலிருந்து சீந்தில் சர்க்கரை என்னும் வெண்மையான பொடி தயாரிப்பர். அதற்கு சீந்தில் சர்க்கரை என்று பெயர். சித்த மருந்து தயாரிப்பில் சீந்தில் சர்க்கரை பயன்படுகின்றது. பல ஆண்டுகளாக மருந்தாக பயன்படுத்தப்பட்டாலும் இச்செடியில் எந்த மருத்துவ குணமும் உள்ளதாக நிருபிக்கப்படவில்லை.

பக்க விளைவுகள்
--------------

இச்செடியை தொதிக்கவைத்தோ அல்லது இச்செடியை மூலமாகக் கொண்ட மருந்தையோ பயன்படுத்தியவர்களுக்கு கல்லீரல் அழற்சி ஏற்பட்டுள்ளது. மேலும் ஏப்ரல் 2020 முதல் சூலை 2021 வரை இச்செடியை உட்கொண்ட 43 பேர்களுக்கு கல்லீரல் அழற்சி ஏற்பட்டுள்ளதாக ஆராய்ச்சி வெளிவந்துள்ளது.

மேற்கோள்
--------

1. ↑  டாக்டர் வி.விக்ரம் குமார் (19 சனவரி 2019). "ஆயுளை நீட்டிக்கும் சீந்தில்". *கட்டுரை*. இந்து தமிழ். 19 சனவரி 2019 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2022-01-17 அன்று பார்க்கப்பட்டது.
3. ↑  "*Tinospora*". Drugs.com. 15 July 2019. 5 September 2019 அன்று பார்க்கப்பட்டது.
4. ↑  Banjot Kaur (17 February 2022). "As COVID Surged, India Had a Silent Outbreak of Giloy-Induced Liver Injury". Science: The Wire.
5. ↑  Nagral, Aabha; Adhyaru, Kunal; Rudra, Omkar S. *et al*. (2021-07-02). "Herbal Immune Booster-Induced Liver Injury in the COVID-19 Pandemic - A Case Series". *Journal of Clinical and Experimental Hepatology* **11** (6): 732–738. doi:10.1016/j.jceh.2021.06.021. பன்னாட்டுத் தர தொடர் எண்:0973-6883. பப்மெட்:34230786.
6. ↑  Ray, Kalyan (6 March 2022). "Ayurvedic drug backed by AYUSH Ministry causes liver damage, says study". *Deccan Herald* (The Printers, Mysore). .
7. ↑  Kulkarni, Anand V.; Hanchanale, Pavan; Prakash, Vikash *et al*. (6 February 2022). "*Tinospora cordifolia* ( giloy)–induced liver injury during the COVID‐19 pandemic — Multicenter nationwide study from India". *Hepatology Communications*: hep4.1904. doi:10.1002/hep4.1904.. பார்த்த நாள்: 27 அக்டோபர் 2022.
**குரோவ்** (Kurów; ([ˈகுரூஃப்] (About this soundகேட்க))) தென் கிழக்கு போலந்தில் அமைந்துள்ள ஒரு கிராமம். 2,811 (2005 ஆம் ஆண்டில்) மக்கள் இங்கு வாழ்கின்றனர்.

வரலாறு
------

போலந்தில் குரோவ் நகரம்
1431-1442 காலப்பகுதியில் இக்கிராமத்துக்கு நகரத்துக்கான உரிமை வழங்கப்பட்டது. அயல் நகரங்களில் இருந்து உணவு வணிகம் நடைபெறும் முக்கிய நகராக இருந்து வந்தது. பல தோல் பதனிடும் தொழிற்சாலைகள் இந்நகரத்தில் அமைந்திருந்தன. 16ஆம் நூற்றாண்டுகளில் கிறிஸ்தவ மத போதனைகளில் ஒன்றான கால்வினிசம் இங்கு பரவியிருந்தது. 1660களில் இக்கிராமத்தின் பலரும் *ஆரியனிசத்தைப்* () பின்பற்றினர்.

1795-இல் இந்நகரம் ஆஸ்திரியாவுடன் இணைக்கப்பட்டது. பின்னர் 1815-இல் போலந்துடன் இணைக்கப்பட்டது. 1831 பெப்ரவரியில் இங்கு இடம்பெற்ற கிளர்ச்சியின் போது, *யோசப் துவெர்னிக்கி* தலைமையிலான போலந்துப் படையினர் உருசியர்களைத் தோற்கடித்தனர். 1870-இல் இந்நகரம் தனது நகர அந்தஸ்தை இழந்தது. இன்றும் அந்த அந்தஸ்தை மீளப் பெற முடியவில்லை.

1939 செப்டம்பர் 9 இல் இரண்டாம் உலகப் போர் ஆரம்பத்தில் இந்நகரம் செருமனியரின் பெரும் தாக்குதலுக்கு உள்ளானது. மருத்துவமனை மீது நடத்தப்பட்ட குண்டுவீச்சில் பலர் கொல்லப்பட்டனர்.

போலந்தின் முன்னாள் கம்யூனிசத் தலைவரும் அதிபருமான *யாருசெல்ஸ்கி* இக்கிராமத்தில் பிறந்தவர்.

அடிக்குறிப்பு
-------------

1. ↑  கி.பி. 4ஆம் நூற்றண்டில் எகிப்தில் வாழ்ந்த *ஆரியுஸ்* (Arius) என்னும் எகிப்திய மதகுருவின் போதனைகளைப் பின்பற்றுபவர்கள்.

வெளி இணைப்புகள்
---------------

* Kurów Wiki
[*தொடர்பிழந்த இணைப்பு*] (pl)
**பன்னிரு பாட்டியல்** என்பது ஒரு பாட்டியல் நூலாகும். பல்வேறு பாட்டியல் நூல்களிலிருந்து எடுத்துத் தொகுக்கப்பட்ட ஒரு தொகுப்பு நூலே இது. இந்திரகாளியம், அவிநயம், பரணர் பாட்டியல், பொய்கையார் பாட்டியல், செயிற்றியம் போன்ற முந்திய நூல்களே இதற்கு மூலமாக அமைந்தவை எனத் தெரியவருகிறது. இம்மூல நூல்களை இயற்றியவர்கள் அகத்தியர், அவிநயனார், இந்திரகாளியார், கபிலர், கல்லாடர், கோவூர் கிழார், சீத்தலையார், செயிற்றியனார், சேந்தம் பூதனார், நற்றத்தனார், பரணர், பல்காயனார், பெருங்குன்றூர்க் கிழார், பொய்கையார், மாபூதனார் என 15 புலவர்களின் பெயர்கள் நூலில் காணப்படுகின்றன. எனினும் பன்னிரு பாட்டியல் என்று பெயரிட்டு இந் நூலைத் தொகுத்தவர் யார் என்பது தெரியவில்லை.

இதன் பெயர்க் காரணம் இன்னது எனத் தெரியவரவில்லை. இது மங்கலம், சொல், எழுத்து, தானம், பால், உண்டி, வருணம், நாள், கதி, கணம், கன்னல், புள் என்னும் பன்னிரண்டு பொருத்தங்களைப் பற்றிக் கூறுவதால் பன்னிரு பாட்டியல் என்று பெயர் பெற்றிருக்கக் கூடும் என்பது சிலரது கருத்து. ஆனால் இதனை மறுப்பவர்களும் உளர்.

காலம்
-----

இதன் காலம் பற்றித் தெளிவு இல்லை. எனினும் இது பத்தாம் நூற்றாண்டைச் சேர்ந்தது என்பது சிலர் கருத்து. வேறு சிலரோ இது 14-ஆம் நூற்றாண்டினது ஆகலாம் என்கின்றனர்.

அமைப்பு
-------

பாயிரம் தவிர்ந்த 360 பாக்களைக் கொண்டு இயற்றப்பட்ட இந்நூல் மூன்று இயல்களாகப் பிரிக்கப்பட்டுள்ளது. அவை, 

* எழுத்தியல்,
* சொல்லியல்,
* இனவியல்

என்பனவாகும். இவற்றில் 96 பாடல்கள் எழுத்தியலிலும், 59 சொல்லியலிலும், 205 இனவியலிலும் அடங்குகின்றன

முதலாம் இயலான எழுத்தியல், எழுத்து, வருணம், கதி, உண்டி, பால், தானம், கன்னல், புள், நாள் என்னும் ஒன்பது பொருத்தங்கள் பற்றிக் கூறுகின்றது. சொல்லியலில், சீர்க்கணம், மங்கலம், சொல் என்னும் மூன்று பொருள்கள் விளக்கப்படுகின்றன. மூன்றாவதான இனவியல் பாக்கள் பற்றியும் பாவினங்கள் பற்றியும் கூறும் பகுதியாகும். மூன்றாம் இயலின் இந்தப் பாவினங்கள் பகுதியிலேயே 68 வகையான சிற்றிலக்கியங்கள் பற்றிய விளக்கங்கள் காணப்படுகின்றன.

குறிப்புகள்
-----------

1. 1 2  இளங்குமரன், இரா. 2009. பக்.331

உசாத்துணைகள்
------------

* இளங்குமரன், இரா. இலக்கண வரலாறு, மணிவாசகர் பதிப்பகம் சென்னை, 2009.

இவற்றையும் பார்க்கவும்
----------------------

தமிழ் இலக்கணப் பட்டியல்
**இரண்டாம் பிலிப்பு** (*Philip II*, எசுப்பானியம்: *Felipe II* *«el Prudente»*; 21 மே 1527 – 13 செப்டம்பர் 1598) எசுப்பானியாவின் அரசராக 1556 முதல் ஆட்சி புரிந்தவர். தவிரவும் 1581 முதல் போர்த்துக்கல் அரசராகவும் ( **பிலிப்பு I** ஆக) 1554 முதல் நாபொலி, சிசிலி அரசராகவும் மிலன் பிரபுவாகவும் விளங்கினார். அரசி முதலாம் மேரியுடன் திருமணமான காலத்தில் (1554–58), இங்கிலாந்து மற்றும் அயர்லாந்தின் அரசராகவும் இருந்தார். 1555இலிருந்து நெதர்லாந்தின் 17 மாநிலங்களுக்கு பிரபுவாக இருந்தார். எசுப்பானியத்தில் "விவேகமுள்ள பிலிப்பு" (*பெலிப்பு எல் புருடென்ட்*) என்று அழைக்கப்பட்டார். இவரது காலத்தில் பேரரசு அப்போது ஐரோப்பியர்கள் அறிந்திருந்த அனைத்துக் கண்டங்களிலும் பரவியிருந்தது. இவரது நினைவாக பெயரிடப்பட்ட பிலிப்பீன்சு தீவுகளும் பேரரசில் அடங்கியிருந்தது. இவரது ஆட்சிக்காலத்திலேயே எசுப்பானியா அதிகாரத்திலும் தாக்கத்திலும் தனது உச்சநிலையை எட்டியது. இது சிலநேரங்களில் *பொற்காலம்* எனப்படுகின்றது. "சூரியன் மறையாத பேரரசு" என்ற சொலவடை இவரது ஆட்சிக்காலத்தில்தான் முதன்முறையாகப் பயன்படுத்தப்பட்டது.

பிலிப்பின் ஆட்சிக்காலத்தில் தனித்தனியே 1557, 1560, 1569, 1575, மற்றும் 1596 ஆண்டுகளில் அரசு திவாலானது. 1581 ஆம் ஆண்டில் நெதர்லாந்திற்கு விடுதலை வழங்கப்பட்டதற்கு இதுவும் ஒரு காரணமாக அமைந்தது. கத்தோலிக்கரான பிலிப்பு சீர்திருத்தத் திருச்சபை சேர்ந்த இங்கிலாந்து மீது 1588 இல் பல கடற்படையெடுப்புக்களை எடுத்து தோல்வியுற்றார்; இத்தோல்விகள் பெரும்பாலும் புயல்களாலும் கட்டமைப்புச் சீர்கேடுகளாலும் ஏற்பட்டன.

ஆட்சிப்பரப்புகள்
----------------

1581இல் பிலிப்பின் ஆட்புலங்கள்
1598இல் பிலிப்பின் ஆட்சிப்பரப்பு

மேற்சான்றுகள்
-------------

1. ↑  எசுப்பானியா ஒரே அரசரைக் கொண்ட பல குறுநாடுகளாக இருந்தது; காசுத்தில்லின் இரண்டாம் பிலிப்பாக இருந்ததுடன் அரகோன் முதல் அரசராகவும் நவாரின் நான்காவது அரசராகவும் விளங்கினார்
2. ↑  Geoffrey Parker. *The Grand Strategy of Philip II*, (2000)
3. ↑  Garret Mattingly. *The Armada* p. 22, p. 66 ISBN 0-395-08366-4
**இருபரிமாண மூலப்பொருட்கள்** என்பது ஒற்றை அணு அடுக்கு மென்படலங்களையுடைய (**படிகம்) படிகங்கள்** ஆகும். 2004 ஆம் ஆண்டு கிராஃபைட்ட்டிலிருந்து **கிராஃபீன்** ஐ பிரித்தெடுத்தது முதல்**,** மற்றஇருபரிமாண மூலப்பொருட்களை பிரித்தெடுப்பதிலும் ஆராய்ச்சிகள் உலகெங்கிலும் முடுக்கிவிடப்பட்டன. ஏனென்றால் இத்தகைய இருபரிமாண மூலப்பொருட்களின் வியக்கத்தக்க இயற்பியல், வேதியியல் பண்புகளால் அதன் பயன்பாடுகள் ஒளி மின்னழுத்தியம், குறைகடத்திகள், மின்முனைகள், நீர் தூய்மையாக்கம் போன்றவற்றில் அதிகரித்துள்ளது.

இருபரிமாண மூலப்பொருட்களை பொதுவாக பல்வேறு தனிமங்கள் (அ) சேர்மங்களின் இருபரிமாண தனிமப் புறவேற்றுருக்களாக வகைப்படுத்தலாம். இவைகள் சகப்பிணைப்பையுடைய இரு தனிமங்களை கொண்டதாகும். 

  

 கிராஃபீன் முதல் இருபரிமாண மூலப்பொருளாக 2004 ஆம் ஆண்டு கண்டுபிடிக்கப்பட்ட போதிலும், இன்னும் 500 க்கும் மேற்பட்ட இருபரிமாண மூலப்பொருட்களை கண்டுபிடிக்கப்படவேண்டியுள்ளது. 2010 முதல் இதற்கான ஆராச்சிகள் வேகமாக முடுக்கிவிடப்பட்டு வளர்ந்து வருகிறது.

இருபரிமாண தனிம புரவேற்றுருக்கள்
-------------------------------

### கிராஃபீன்

கிராஃபீன் என்பது ஒற்றையடுக்கு கார்பன் அணுக்களை உடைய தேன்கூடு அணிச்சட்டகம் ஆகும்.
### போரோஃபீன்

B  

36B  
36° போரோஃபீன், மேற்பரப்பு, பக்கவாட்டு காட்சி 
போரோஃபீன் என்பது போரானின் படிக தனிமப் புறவேற்றுருவாகும். அதன் ஒரு அலகு, 36 போரான் அணுக்களை இருபரிமாண மென்படல அடுக்கில் அடுக்கப்பட்டு, மத்தியில் அறுங்கோண வடிவத்தையுடைய அமைப்பினைக் கொண்டுள்ளது.
இரண்டு மண்புழுக்கள் புணர்தல். மண்புழுக்கள் அழிதூஉ அல்லது இருபாலுடலி (இருபாலி) வகையைச் சேர்ந்த உயிரினம்
**இருபாலுயிரி** *(hermaphrodite)* அல்லது **இருபால் உடலி** என உயிரியலில் விவரிக்கப்படுவது இருபால் உறுப்புகள் ஒருங்கே/ஒரே உடலில் அமையப் பெற்ற ஓர் உயிரினம். அதாவது ஆண் பால் உறுப்பும், பெண் பால் உறுப்பும் ஒரே உடலில் இடம் பெற்றிருத்தலையே நாம் அழிதூஉ/இருபாலுடலி என விளிக்கிறோம். இது பெரும்பான்மையான முதுகெலும்பற்ற உயிரினங்களிலும், விதைமூடியிலித் தாவரங்களிலும் பரவலாகக் காணப்படுகின்றன. இதற்கு வழக்கில் அலி அல்லது பேடு என்றப் பிற பெயர்களாலும் அழைக்கப்படுகிறது.

நாம் பரவலாக அறிந்திருக்கூடிய மண்புழுக்களில் இப்பண்பு இடம் பெற்றுள்ளது. இவற்றிற்கென்று தனியாகப் பாலமைப்புக் காணப்படுவதில்லை. இவை இனப்பெருக்கத்தின் போது ஒரு பகுதி விந்துவைப் படைக்கும் ஆணாகவும் மற்றொன்று முட்டைகளைப் படைக்கும் பெண்ணாகவும் செயலாற்றும். எல்லா மண்புழுக்களும் முட்டையிடும் பண்பை அல்லது திறத்தைப் பெற்றவை.

மனிதர்களிலும் இந்நிலை காணப்படலாம். ஆனால் அது போலி இருபால் நிலை (pseudo hermaphroditism) ஆகும். உண்மையான இருபால் நிலை மாந்தருள் மிக மிக அரிதாகவே காணப்படும்.

இதேப்போல் பூக்களில் (பெண்)சூல்களும் (ஆண்) கேசரங்களும் ஒன்றில் காணப்படுவதும் உண்டு. *ஐலொசிரியசு உண்டாட்சு*, ஒரு இருபாலுடலித் தாவரமாகும். இதன் பூவில் சூலும் கேசரமும் ஒருசேரக் காணப்படுகிறது.

சொற்பிறப்பியல்
--------------

கிரேக்கத் தொன்மவியல் கதாபாத்திரம் ஹெர்மாஃபுரோடட்டசு
ஹெர்மாஃபுராடைட் எனும் ஆங்கிலச் சொல் ஹெர்மிஸ் மற்றும் அஃப்ராடைட் எனும் கிரேக்கக் கடவுளரின் பெயரில் இருந்து வந்தது. இவர்களுக்குப் பிறந்த மகன் தேவதையுடன் இணைக்கப்பட்டு இரு பால் பண்புகளையும் பெற்றவனாக ஆக்கப்பட்டான்

மேற்கோள்கள்
-----------

* பரணிடப்பட்டது 2011-05-17 at the வந்தவழி இயந்திரம்
*
**சமையல் அடுப்பு** (*Kitchen stove*) என்பது சமையலறையில் உணவு பொருள் சமையல் செய்வதற்காகப் பயன்படுத்தப்படும் அடுப்புகள் ஆகும். இந்த அடுப்புகளில் பயன்படுத்தப்படும் பல்வேறு வகையான எரிபொருள்களுக்கேற்ப அடுப்புகளும் மாறுபடுகின்றன.

திட எரிபொருள் அடுப்புகள்
------------------------

மரக்குச்சிகள் (விறகு), மரத்தூள், தேங்காய் மட்டை, கடலைப்பருப்பு மற்றும் முந்திரிப்பருப்பு ஓடுகள், நிலக்கரி போன்ற திடப்பொருள்களை மூல எரிபொருள்களாகக் கொண்டு அமைக்கப்படும் அடுப்புகள் இவ்வகையைச் சேர்ந்தவையாகும்.

திரவ எரிபொருள் அடுப்புகள்
-------------------------

மண்ணெண்ணெய், பெட்ரோல், டீசல் போன்ற திரவப் பொருள்களை மூல எரிபொருள்களாகக் கொண்டு அமைக்கப்படும் அடுப்புகள் இவ்வகையைச் சேர்ந்தவையாகும்.

எரி வாயு அடுப்புகள்
-------------------

திரவநிலை பெட்ரோலிய எரிவாயு (LPG), சாண எரிவாயு போன்றவைகளை மூல எரிபொருள்களாகக் கொண்டு அமைக்கப்படும் அடுப்புகள் இவ்வகையைச் சேர்ந்தவையாகும்.

மின்சார அடுப்புகள்
------------------

மின்சாரத்தைப் பயன்பாட்டுப் பொருளாகக் கொண்டு அமைக்கப்படும் அடுப்புகள் இவ்வகையைச் சேர்ந்தவையாகும்.

சூரிய ஒளி அடுப்புகள்
--------------------

சூரிய ஒளியைச் சேமித்து வைத்துக் கொண்டு அதன் மூலம் எரிசக்தியைப் பெறக்கூடிய அடுப்புகள் இவ்வகையைச் சேர்ந்தவையாகும்.

* விறகு அடுப்பு
* மண்ணெண்ணெய் திரிஅடுப்பு
* மண்ணெண்ணெய் காற்றழுத்த அடுப்பு
* எரி வாயு அடுப்பு
* மின்சார அடுப்பு
* சூரிய ஒளி அடுப்பு

விக்கிமீடியா பொதுவகத்தில்,  
 ***Stoves in India***   
என்பதின் ஊடகங்கள் உள்ளன.
**சிங்காரப்பேட்டை** (*Singarapettai*) என்பது இந்தியா, தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது சிங்காரப்பேட்டை ஊராட்சிக்கு உட்பட்டது.

அமைவிடம்
--------

இந்த ஊரானது கிருஷ்ணகிரி மாவட்டத்தின் தெற்கு எல்லையில் உள்ளது. கிருஷ்ணகிரியிலிருந்து திண்டிவனம் வரை செல்லும் தேசிய நெடுஞ்சாலையில் (NH66) அமைந்துள்ளது. மேலும் இது மாவட்ட தலைநகரான கிருஷ்ணகிரியிலிருந்து 61 கிலோமீட்டர் தொலைவிலும், ஊத்தங்கரையில் இருந்து 10 கிலோமீட்டர் தொலைவிலும் மாநிலத் தலைநகரான சென்னையில் இருந்து 232 கிலோமீட்டர் தொலைவிலும் உள்ளது.

வரலாறு
------

சிங்காரப் பேட்டையானது ஐதர் அலி மற்றும் ஆங்கிலேயர்களுக்கு இடையிலான போரில் முக்கிய இடமாக இருந்தது. தண்டம்பட்டி என்ற இடத்தில் ஐதர் அலியும் ஆற்காடு நவாப் நிஜாம் அலியும் இப்பகுதியின் உரிமைக்காக மோதிக் கொண்டனர். ஆற்காடு நவாப்புக்கு ஆதரவாக ஆங்கிலேயர் படைத் தளபதி *பிட்ஸ்ஜராலாட்டு* தன் படையுடன் வந்து மோதி ஐதரை வென்றார். 1767 திசம்பரில் நடந்த இப்போரின் காரணமாக இரண்டாவது ஆங்கிலேய-மைசூர் போர் துவங்கியது. சிங்காரப் பேட்டையில் இருந்த கோட்டையின் இடிபாடுகள் அண்மைக் காலம்வரை இருந்தன.

ஆங்கிலேயர் காலத்தில் தளபதி ஜான் ரீடு தலைமையில் சிங்காரப்பேட்டை வட்டத்தின் கஸ்பாவாக (தலைநகர்) இருந்தது. இது 1796-97 ஆண்டுகளில் கலைக்கபட்டது.

மக்கள் வகைப்பாடு
----------------

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 537, மொத்த மக்கள் தொகை 2253, இதில் 1143 ஆண்களும், 1110 பெண்களும் அடங்குவர். கல்வியறிவு பெற்றவர்கள் விகிதம் 69.7 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

சிறப்புகள்
----------

"சிங்காரம்" என்னும் சொல் அழகையும், "பேட்டை" என்னும் சொல் மக்களின் வசிப்பிடத்தையும் குறிக்கும். தமிழ்நாட்டின் பெரிய மின் நிலையங்களில் ஒன்று சிங்காரப்பேட்டையில் அமைந்துள்ளது.

ஊரில் உள்ள கோயில்கள்
--------------------

* சிங்காரப்பேட்டை அனுமந்தராயசாமி கோயில்
* சிங்காரப்பேட்டை கன்னிகா பரமேஸ்வரி கோயில்

குறிப்புகள்
-----------

1. ↑  "Revenue Administration" (ஆங்கிலம்). 2021-12-11 அன்று பார்க்கப்பட்டது.
2. 1 2   *த. பார்திபன், கிருஷ்ணகிரி மாவட்ட வரலாற்றுத் தடயங்கள் தொகுதி-1 ஊத்தங்கரை வட்டம்*. கிருஷ்ணகிரி மாவட்ட வரலாற்று மையம், ஒசூர். 2010 அக்டோபர். பக். 124-125.
3. ↑  "Singarapettai Village , Uthangarai Block , Krishnagiri District". *www.onefivenine.com*. 2021-12-22 அன்று பார்க்கப்பட்டது.

| * பா
* உ
* தொ
கிருஷ்ணகிரி மாவட்டம் |
| --- |
| மாவட்ட தலைநகரம் | கிருஷ்ணகிரி |  |
| மாநிலம் | தமிழ்நாடு |
| வருவாய்க் கோட்டங்கள் | 
ஓசூர் வருவாய்க் கோட்டம்  •  கிருஷ்ணகிரி வருவாய்க் கோட்டம்
 |
| வட்டங்கள் | 
 கிருஷ்ணகிரி வட்டம்  • 
 ஓசூர் வட்டம் • 
 போச்சம்பள்ளி வட்டம்  • 
 ஊத்தங்கரை வட்டம் • 
 தேன்கனிக்கோட்டை வட்டம் • 
 பர்கூர் வட்டம் • 
 சூளகிரி வட்டம் • 
அஞ்செட்டி வட்டம்
 |
| மாநகராட்சி | 
ஓசூர் மாநகராட்சி
 |
| நகராட்சி | 
கிருட்டிணகிரி
 |
| பேரூராட்சிகள் | 
ஊத்தங்கரை
காவேரிப்பட்டணம் \*
கெலமங்கலம் \*
தேன்கனிக்கோட்டை \*
நாகரசம்பட்டி \*
பர்கூர் \*
 |
| ஊராட்சி ஒன்றியங்கள் | 
கெலமங்கலம் ஒன்றியம் •
தளி ஒன்றியம் •
ஓசூர் ஒன்றியம் •
சூளகிரி ஒன்றியம் •
வேப்பனபள்ளி ஒன்றியம் •
கிருஷ்ணகிரி ஒன்றியம் •
காவேரிப்பட்டணம் ஒன்றியம்  •
மத்தூர் ஒன்றியம் •
பர்கூர் ஒன்றியம் •
ஊத்தங்கரை ஒன்றியம் •
 |
| சுற்றுலாத் தலங்கள் | 
கிருஷ்ணகிரி அணை •
 |
| சட்டமன்றத்தொகுதிகள் | ஊத்தங்கரை \* பர்கூர் \* கிருஷ்ணகிரி \* வேப்பனபள்ளி \* ஒசூர் \* தளி |
| இணையதளம் |  |
Historic site in தமிழ்நாடு, கன்னியாகுமரிவார்ப்புரு:SHORTDESC:Historic site in தமிழ்நாடு, கன்னியாகுமரி
**திருச்சாரணத்துமலை** (*Thirucharanathumalai*) என்பது தமிழ்நாட்டின், கன்னியாகுமரி மாவட்டத்தில் சிதறல் மலைப் பகுதியில் அமைந்துள்ள ஒரு சிறு குன்றாகும். இது மார்த்தண்டத்திலிருந்து 6 கி.மீ. தொலைவிலும்,  கன்னியாகுமரியிலிருந்து 55 கி.மீ. தொலைவிலும் உள்ளது. மலையின் உச்சியில் இயற்கையாகவே தொங்கிக்கொண்டிருக்கும் ஒரு பாறையின் அடியில் மண்டபம், பலிபீடம்ப மடப்பள்ளி ஆகியவற்றைக் கொண்டதாக ஒரு கோயில் உள்ளது. இக்கோயிலில் மகாவீரர், பார்சுவநாதர், பத்மாவதி தேவி ஆகியோருக்கு என மூன்று கருவறைகள் உள்ளன. 1913 ஆம் ஆண்டில் திருவிதாங்கூர் மன்னர் மூலம் திருநாள் மன்னரால் இங்கு இருந்த பத்மாவதி தேவிக்கு பதிலாக பாகவதி சிலை நிறுவப்பட்டது. குன்றின் ஒரு பாறையில் பாழடைந்த கோபுரம் ஒன்று உள்ளது. இந்தக் குன்றில் சமணத்தின் 24 தீர்த்தங்கரர்களின் புடைப்புச் சிற்பங்கள் காணப்படுகின்றன. 9 ஆம் நூற்றாண்டைச் சேர்ந்த சில கல்வெட்டுகளும் இங்கே காணப்படுகின்றன. அந்தக் காலத்தில் ஆடவர் மகளிர் என இருபாலருக்குமான சமண பயிற்சி மையமாக இது இருந்தது.
**பீ. மு. அஜ்மல்கான்** (பிறப்பு: நவம்பர் 6, 1952), மதுரை எஸ்.எஸ். காலனி, அருணாசலம் குறுக்குத்தெருவில் வசித்துவரும் இவர் கம்பம் எனுமிடத்தைப் பிறப்பிடமாகக் கொண்டவர். மதுரை காமராசர் பல்கலைக்கழகத்தின் இஸ்லாமியத் தமிழியல் துறைத்தலைவரும், மதுரை காமராசர் பல்கலைக்கழக ஆட்சிக்குழு உறுப்பினருமான இவர், மொழியியல், மலையாளம், காந்தியச் சிந்தனை ஆகியவற்றில் பட்டயமும், அரபு மொழிபெயர்ப்பு, கல்வெட்டு ஆகியவற்றில் சான்றிதழும் பெற்றவர். மேலும் பிரமலைக் கள்ளர் பேச்சுத் தமிழ் பற்றி ஆய்வு செய்து டாக்டர் பட்டம் பெற்றவர்.

எழுதிய நூல்கள்
--------------

* இஸ்லாமியத் தமிழலக்கிய வரலாறு தொகுதி 01
* இஸ்லாமியத் தமிழலக்கிய வரலாறு தொகுதி 02
* இஸ்லாமியத் தமிழலக்கிய வரலாறு தொகுதி 03
* இஸ்லாமியத் தமிழலக்கிய வரலாறு தொகுதி 04
* இஸ்லாமியத் தமிழ்ச் சிற்றிலக்கியங்கள்
* தமிழக்கத்தில் முஸ்லிம்கள்
* இஸ்லாமியத் தமிழ் இலக்கிய நூல் விவரக் கோவை

அத்துடன் 150க்கும் மேற்பட்ட ஆய்வுக் கட்டுரைகளையும் எழுதியுள்ளார்.

கருத்தரங்குகளில்
----------------

இலங்கையில் நடைபெற்ற 4வது இஸ்லாமியத் தமிழ் இலக்கிய மாநாட்டில் பங்கேற்றவர். பல்வேறு தேசிய, உலக கருத்தரங்குகளில் பங்கேற்றுமுள்ளார்.

உசாத்துணை
---------

* இலக்கிய இணையம் - பேராசிரியர் மு.சாயபு மரைக்காயர் இஸ்லாமியத் தமிழ் இலக்கியக்கழகம் 2011
**பன்னிஹட்டி பரமேசுவரப்ப தாக்சாயணி** (Bannihatti Parameshwarappa Dakshayani) இவர் இந்திய விண்வெளி ஆராய்ச்சி அமைப்பு செயற்கைக்கோள் மையத்தின் விமான இயக்கவியல் மற்றும் விண்வெளி ஊடுருவல் குழுக்களின் குழு இயக்குநராக இருந்தார்

ஆரம்பகால வாழ்க்கை
-----------------

இவர், கர்நாடகாவின் பத்ராவதியில் பிறந்து வளர்ந்தார்.  தன்னுடைய தந்தையால் பொறியியல் படிக்க இவர் ஊக்கப்படுத்தப்பட்டார். ஆனால் இளங்கலை பட்டம் போதுமானதாக இருக்கும் என்று இவரது தந்தை நினைத்தார். இவர் மைசூர் பல்கலைக்கழகத்தில் கணிதம் பயின்றார். மேலும், 1981 இல் முதுகலைப் பட்டம் பெற்றார். பட்டம் பெற்ற பிறகு சர் விசுவேசுவரைய்யா அறிவியல் மற்றும் தொழில்நுட்பக் கழகத்தில் கணிதம் கற்பித்தார். 1998 ஆம் ஆண்டில் இந்திய அறிவியல் கழகத்தில் விண்வெளி பயண பொறியியலில் முதுகலை முடித்தார்.

தொழில்
------

1984 ஆம் ஆண்டில் இந்திய விண்வெளி ஆராய்ச்சி அமைப்பு செயற்கைக்கோள் மையத்தில் தாக்சாயணி நியமிக்கப்பட்டார்.  இவர் கணினி நிரலாக்க மற்றும் சுற்றுப்பாதை இயக்கவியலுக்கு நியமிக்கப்பட்டார். இவர் இப்பணிக்கு விண்ணப்பிக்கும்வரை ஒரு கணினியையும் பார்த்ததில்லை, எனவே மாலை நேரங்களில் கூடுதலாக கணினியைப் பற்றி கற்றுக்கொண்டார். பாதை உருவாக்கத்திற்காக இவர் வடிவமைத்த மென்பொருள் பல விண்வெளி பயணங்களில் பயன்படுத்தப்பட்டது. 

இவர் விமான இயக்கவியல் மற்றும் விண்வெளி ஊடுருவல் குழுக்களுக்கு இயக்குநராக நியமிக்கப்பட்டார். செயற்கைக்கோள்களின் வளர்ச்சி மற்றும் வடிவமைப்பில் ஈடுபட்டுள்ள ஊழியர்களில் சுமார் 27% பெண்கள். இந்திய விண்வெளி ஆராய்ச்சி அமைப்பு செயற்கைக்கோள் மையத்தின் குறைந்த பூமி, புவி ஒத்திசைவு சுற்றுப்பாதை மற்றும் கிரகப் பணிகளுக்கு இவர் பொறுப்பேற்றார். இவர் விண்வெளி ஓடம் மீட்பு பரிசோதனைக்கான திட்ட மேலாளராகவும், செவ்வாய் கிரக சுற்றுகலன் திட்டத்தின் துணை திட்ட மேலாளராகவும் இருந்தார். சுற்றுப்பாதை நிலைத்தன்மையின் பகுப்பாய்வை முடித்த பிறகு, மிகவும் விசித்திரமான சுற்றுப்பாதை சிறந்த நிலை துல்லியத்தை வழங்கும் என்பதை இவர் அடையாளம் கண்டார்.   இவர் தனது செவ்வாய் கிரக சுற்றுகலன் திட்டத்திற்காக இந்திய விண்வெளி ஆராய்ச்சி அமைப்பு செயற்கைக் கோள் மையத்தின் தகுதி விருதை வென்றார். செப்டம்பர் 2014 இல் இந்த பணி செவ்வாய் சுற்றுப்பாதையில் நுழைந்தது.  2018 ஆம் ஆண்டில் பிபிசி உலக சேவை நிகழ்ச்சியான *மை இந்தியன் லைஃப் வித் கல்கி கோய்ச்லின்* என்ற நிகழ்ச்சியில் தோன்றினார்.

மேற்கோள்கள்
-----------

1. 1 2  Pandey, Geeta (2018-09-02). "How to cook curry and get a spacecraft into Mars orbit" (in en-GB). *BBC News*. .
2. ↑  "Orbital Dynamics - Part 1" (PDF). *International Astronautical Congress*. 2011. 2018-09-02 அன்று பார்க்கப்பட்டது.
3. ↑  "IAC Archive — IAC-13/C1/5/4". *iafastro.directory*. 2018-09-02 அன்று பார்க்கப்பட்டது.
4. ↑  B S, Kiran. "Mission Design, Operations & Optimization" (PDF). *International Astronautical Congress*. 2018-09-02 அன்று பார்க்கப்பட்டது.
5. ↑  "BBC World Service - Rocket Woman". *www.bbc.co.uk* (ஆங்கிலம்). 2018-09-02 அன்று பார்க்கப்பட்டது.